મુલુંડ (વેસ્ટ)ના ઝવેર રોડ પર આવેલી ગાઇડ સોસાયટીમાં રહેતા આર્થિક રીતે સુખી-સંપન્ન સાવલા પરિવારે તેમનાં ૮૬ વર્ષનાં મમ્મી મણિબહેનને હૉસ્પિટલમાંથી શુક્રવારે ઘરમાં પાછાં લાવીને ફરી તીવ્ર દુર્ગંધ મારતા કચરાના ઢગલાવાળા રૂમમાં રાખ્યાં છે. એને પગલે સોસાયટીના સેક્રેટરીએ તેમના દીકરાઓ સામે પગલાં લેવાની પોલીસને જાણ કરી હતી. ગઈ કાલે મુલુંડ પોલીસે જાહેર આરોગ્યના મામલે મણિબહેનના દીકરા ચુનીલાલ સાવલાને પોલીસ-સ્ટેશનમાં બોલાવીને ફરી કડક ચેતવણી આપી હતી.